BLOC – Pàgina 12
Crònica Femení BUC-UBAE vs. Gòtics R.C.
Poques vegades podem parlar d’un partit perfecte, però la semifinal d’avui diumenge entre el Gòtics femení i el BUC s’hi ha acostat força gràcies a la gran concentració de les nostres jugadores i d’una gran dosis de contundència i col·locació al terreny de joc que s’ha mantingut des del principi a la fi.
El partit ha començat amb un joc prudent, amb possessions curtes de pilota que mostraven el respecte que es tenien els equips. El joc, que no s’acabava de decantar en un sentit o en un altre, no es movia del mig del camp. Però mica en mica les jugadores del Gòtics han començat a aplicar un joc dur, dosificat en les jugades més decisives i que impedia que les rivals poguessin optar per jugades de velocitat o d’estratègia. Mica en mica, les nostres jugadores han començat a dominar el partit i han fet que les rivals perdessin la confiança.
A partir d’aquí cada jugada d’atac del BUC quedava ràpidament neutralitzat pel Gòtics i mica en mica s’anaven guanyant metres en una guerra de trinxeres que hem sabut dominar de principi a final. Una grada entregada embogia amb cada nou placatge de les nostres noies, que feien que cada rac del BUC fos un veritable infern lluitat intensament, esgotant física i anímicament a les nostres rivals.
Desprès de dues marques s’ha arribat al descans i si algú podia pensar que el marcador favorable faria baixar el ritme anava equivocat. El partit semblava que tornava a començar i les jugadores del Gòtics han seguit fent el mateix joc. La duresa i intensitat ha desequilibrat el joc rival que en els següents quaranta minuts només han sabut aprofitar una jugada ràpida per fer la seva única marca. Les jugadores del Gòtics han seguit llavors plantejant la seva tàctica, metre a metre, per acabar imposant-se vint-i-dos a cinc.
Amb el xiulet final l’eufòria s’ha desfermat i la tensió del partit ha deixat pas a abraçades i felicitacions més que merescudes a tot l’equip i els entrenadors; que sense cap dubte avui han fet un partit quasi perfecte.
Avui s’ha jugat al camp de la Guindalera de Sant Cugat el partit del S18. Els nostres nois ens han regalat un partidàs davant dels locals.
Hem jugat a un nivell espectacular i hem estat a punt de donar la sorpresa del campionat.
A manca de 12 minuts el resultat seguia essent de 10 a 7 en contra. El resultat final no reflecteix el joc desplegat pels nostres nois.
Resultat final: CR Sant Cugat A 31 – 7 Gòtics Rugby Club
Aquest partit referma el treball ben fet per part dels jugadors i la part tècnica.
Crònica S16 Gòtics R.C. vs. BUC -UBAE
Penúltim partit de la segona regular, entre els nois del Sub 16 i els del BUC-UBAE, independent del resultat final, vaig veure jugar un equip potent i amb unes ganes brutals de victòria.
Després de rebre dues marques als primers minuts el Gòtics, va reaccionar amb força, arribant a la mitja part, amb un resultat parcial de 20 a 21.
La segona part tan animada que com la primera, aquí no afluixava ningú, els darrers minuts es va jugar amb una gran intensitat, però finalment el marcador es va decantar cap al contrari.
Felicitar a Joan Gallego i Itmar Colomé del S14, que varen jugar a un grandíssim nivell.
Resultat final Gòtics Rugby Club 24 – 27 BUC- UBAE
Voldríem agrair el suport de la grada, familiars, cadets i alevins que no deixar de cridar per donar ànims.
Crònica S18 Gòtics R.C vs. Castelldefels R.U.C.
Una altra bona actuació del nostre sub18 que amb una actitud molt seriosa van dominar el partit des del principi fins a la fi.
Tot i que el Castelldefels va jugar un bon rugbi el nostre Gòtics va fer valer un bon desplegament defensiu.
Resultat final: Gòtics R.C 59 – 10 Castelldefels R.U.C.
Donem les gràcies a l’equip de Castelldefels i l’àrbitre per la seva tasca.
Crònica S16 Gòtics R.C. vs. U.E. Santboiana B
El d’aquest dissabte ha estat un partit força plàcid per als nostres jugadors que tot i així han volgut mostrar un joc intens i competitiu, amb possessions de pilota molt llargues que sabien utilitzar tota la línia per acabar marcant. La Santboiana ha presentat un equip que ha acusat no tenir recanvi a la banda i això els hi ha passat factura. Tot i això ha estat lloable la seva actitud lluitadora que han sabut mantenir fins al final fent que els nostres Gòtics no poguessin baixar la guàrdia en cap moment.
El joc ha estat vistós i agraït. Les jugades sortien amb força precisió i velocitat i els nostres jugadors i jugadores han pogut lluir-se i sobretot gaudir del rugbi en un partit que ha acabat amb un tercer temps ben merescut per ambdós equips.
Resultat final : Gòtics RC 88 – 5 U.E. Santboiana B
Desitgem una rapida recuperació dels lesionats, donem les gràcies a l’equip de Sant Boi i la tasca de l’àrbitre.
Crònica S18 RC Sitges vs. Gòtics RC
Un partit molt disputat amb alternatives canviants al marcador. El treball als entrenaments s’ha imposat de manera épica quan faltaven dos minuts per acabar el partit.
Un molt bon Sitges ens ha demanat la nostra millor versió per acabar guanyant.
Resultat final RC Sitges 14 – 17 Gòtics R.C.
Donem les gràcies a l’equip de Sitges i la tasca de l’àrbitre.
Lamenten només tenir aqueta imatge del partit